

**Republika e Kosovës
Republika Kosova-Republic of Kosovo
*Qeveria - Vlada – Government***

***Zyra e Kryeministrit-Ured Premiera-Office Of The Prime Ministr***

Bazuar në nenin 12, paragrafin 4 të Ligjit Nr. 03/ L -149 për Shërbimin Civil të Republikës së Kosovës, bazuar në Ligjin Nr. 04/L-077, Për Marrëdhëniet e Detyrimeve, si dhe kerkeses se aprovuar më datë 25/08/2019 me nr. protokolli 34/2019, me qëllim të angazhimit përmes shërbimeve të veçanta,

bënë:

 **Shpallje të konkursit**

**për Marrëveshje për Shërbime të Veçanta**

|  |  |
| --- | --- |
| Emri i Institucionit:  | **Zyra e Kryeministrit** |
| Njësia Organizative: | **Zyra për Qeverisje të mirë**  |
| Titulli i punës:  | **Specialist në fushën e mbrojtjes nga diskriminimi** |
| Numri i referencës:  | ***ZKM-ZQM-MSHV-001*** |
| Tarifa e shërbimit: | **E negociuar** |
| Raporton :  | **Drejtorit të zyrës për Qeverisje te mirë**  |
| Lloji i kontratës:  | **Marrëveshje për Shërbime të Veçanta – (MSHV)** |
| Kohëzgjatja e kontratës: | **Gjashtë (6) muaj**  |
| Orari i punës:  | **I plotë** |
| Numri i ekzekutuesve: | **1(një)** |
| Vendi:  | **Prishtinë** |

**Detyrat dhe përgjegjësitë e të angazhuarit për MSHV:**

1. Siguron  udhëzime  dhe shërbime këshilluese për mbikëqyrësin mbi politikat dhe praktikat  e mundësisë së barabartë e në veçanti për çështjet që kanë të bëjnë me mbrojtje nga diskriminimi;
2. Ofron këshilla dhe rekomandime për drejtorin në çështjet  për mbrojtje nga diskriminimi dhe promovimin për barazinë.
3. Ndihmon në përgatitjen dhe koordinimin e programeve të fushatave për informimin dhe vetëdijesimin e publikut  për mundësin e barabartë e në veçanti në vështrimin e ndryshimit  të paragjykimeve dhe avancimin e  mundësisë së barabartë dhe mbrojtje nga diskriminimi;
4. Punon në zhvillimin e kornizës së monitorimit  për zbatimin e rekomandimeve të avokatit të popullit .
5. Përgatitë raporte pune për periudhen e angazhimit për mbikëqyrësin .
6. Kryen edhe punë tjera qe nderlidhen me fushen per mbrojtje nga diskriminimi ;

***Kualifikimi, përvoja e punës dhe aftësitë:***

* Diplomë universiteti.
* Përvojë pune profesionale.
* Njohuri e standardeve ndërkombëtare të të drejtave të njeriut dhe legjislacionit në fuqi.
* Kërkohet njohuri e punës me kompjuter, Word, Excel punimi i prezantimeve dhe Internet.
* Kërkohet njohja e gjuhës Shqipe dhe /ose Serbe. Njohja e gjuhëve tjera si Anglisht etj është përparësi.
* Të ketë shkathtësi analitike, hulumtuese
* Të jetë energjik, të ketë shkathtësi të mira ndër njerëzore dhe të jetë i /e gatshëm të punojë me orar fleksibil të punës dhe trysni kohe.

**INFORMATË E PËRGJITHSHME PËR KANDIDATËT LIDHUR ME PROCEDURAT E KONKURIMIT**

Kandidatët e interesuar për angazhim, **për Marrëveshje për Shërbime të Veçanta,** duhet të dorëzojnë këto dokumente:

* CV-në;
* Letër motivimin;
* Dokumentacionet e parapara në kushtet e punësimit (dëshmitë e kualifikimit profesional, përvojës së punës, referenca dhe çdo dokument tjetër i cili demonstron dhe vërteton përmbushjen e kritereve të fushës përkatëse);
* Certifikatë (dëshminë) që s’është nën hetime;
* Kopje të letërnjoftimit.

Dokumentacionet duhet të jenë në pliko (zarf) të mbyllur dhe të dorëzohen ne Divizionin e Personelit , Zyrën e Kryeministrit, sheshi Nëna Terezë, Ndërtesa e Qeverisë, kati IV, zyra nr. 406 ose përmes postës, të cilat mbajnë vulën postare mbi dërgesën e bërë ditën e fundit të afatit për aplikim, do të konsiderohen të vlefshme dhe do të merren në shqyrtim nëse arrijnë brenda 4 ditësh; aplikacionet që arrijnë pas këtij afati dhe aplikacionet e mangëta refuzohen.

Konkursin me të dhëna për aplikim, mund ta gjeni edhe në Web faqen : http://www.rks- gov.net/pm/ **;** <http://www.kryeministri-ks.net/zck/>.

Kompensimi është i negociueshëm.

Zyra e Kryeministrit, mirëpret aplikacionet nga të gjithë personat e gjinisë mashkullore dhe femërore, nga të gjitha komunitetet.

Do të kontaktohen vetëm kandidatët e përzgjedhur për listën e ngushtë.

Për informata shtesë, ju lutemi telefononi në numrat: 038 200 14 818 dhe 038 200 14 817.

**Afati i aplikimit është i hapur 8 ditë nga data e publikimit, nga data 09/08/2019 deri më datën 16/08/2019.**